turjo4nis/wikipedia-bn-dump-20250701 huggingface dataset:
রেজিস চাকাভা

রেজিস উইরিরানাই চাকাভা (জন্ম: ২০ সেপ্টেম্বর, ১৯৮৭) জিম্বাবুয়ের আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য তিনি। মূলতঃ তিনি একজন উইকেট-কিপার। রেজিস চাকাভা পাশাপাশি ডানহাতে ব্যাটিংয়ে পারদর্শী। ঘরোয়া ক্রিকেটে নর্দার্ন্সের হয়ে খেলছেন।

প্রারম্ভিক জীবন 
এপ্রিল, ২০০৭ সালে অনুষ্ঠিত লোগান কাপে ইস্টার্নসের বিপক্ষে নর্দান্সের হয়ে প্রথম-শ্রেণীর ক্রিকেটে অভিষেক ঘটে তার। ব্যাটিং উদ্বোধনে নেমে ঐ খেলায় তিনি ১ম ও ২য় ইনিংসে যথাক্রমে শূন্য ও পাঁচ রান করেছিলেন। এরপর মাত্র চারটি প্রথম-শ্রেণীর ক্রিকেটে নিজ প্রদেশের হয়ে খেলার পর তাকে জিম্বাবুয়ে এ দলের সদস্য মনোনীত করা হয়। তখন তিনি মাত্র ৩৫ রানের সর্বোচ্চ সংগ্রহ করেছিলেন। আগস্ট, ২০০৭ সালে দক্ষিণ আফ্রিকান একাডেমি’র বিপক্ষে প্রথম অর্ধ-শতক করেন। এরপর ২০০৭-০৮ মৌসুমে দক্ষিণ আফ্রিকান ঘরোয়া প্রতিযোগিতায় চাকাভা জিম্বাবুয়ের প্রাদেশিক দলে খেলার যোগ্যতা লাভ করেন। ঐ প্রতিযোগিতায় নামিবিয়ার বিপক্ষে প্রথম-শ্রেণীর ক্রিকেটে তার অভিষেক সেঞ্চুরি করেন।

আন্তর্জাতিক ক্রিকেট 
অক্টোবর, ২০০৮ সালে কানাডায় অনুষ্ঠিত চার-দেশীয় টুয়েন্টি২০ সিরিজে জাতীয় দলে খেলার জন্য মনোনীত হন। ১২ অক্টোবর, ২০০৮ তারিখে পাকিস্তানের বিপক্ষে টুয়েন্টি২০ আন্তর্জাতিকে তার অভিষেক ঘটে। তখন তাতেন্ডা তাইবু উইকেট-কিপার ছিলেন। এসময় তিনি বিশেষজ্ঞ ব্যাটসম্যান হিসেবে মাঠে নামেন। কিন্তু এক রান নেয়ার পর তিনি রান-আউটের শিকার হন। ঐ খেলায় পাকিস্তান ৭ উইকেটে জয়লাভ করে। প্রতিযোগিতায় জিম্বাবুয়ে তৃতীয় স্থান দখল করে।

প্রতিযোগিতার পর জিম্বাবুয়ে দল নাইরোবি গমন করে। কেনিয়া ও আয়ারল্যান্ডের বিপক্ষে একদিনের আন্তর্জাতিক সিরিজে অংশগ্রহণ করে। ১৯ অক্টোবর তারিখে চাকাভা তার প্রথম একদিনের আন্তর্জাতিকে অংশগ্রহণ করেন। এসময় তাইবু উইকেট-কিপার ও বিশেষজ্ঞ ব্যাটসম্যানরূপে মাঠে নামেন। চাকাভা ৪৪ বলে ৪১ রান করেন ও সর্বশেষ আউট হন। খেলায় জিম্বাবুয়ে দল ৯৫ রানে পরাজিত হয়।

২০১০ সালে চাকাভা জিম্বাবুয়ে দলের সাথে কানাডা ও নেদারল্যান্ডস সফর করেন। ২০১১ সালে জিম্বাবুয়ে টেস্ট ক্রিকেটে পদার্পণ করে। ঐ বছরের নভেম্বরে বুলাওয়েতে নিউজিল্যান্ডের বিপক্ষে তার টেস্ট অভিষেক ঘটে। উইকেট রক্ষাসহ সাত নম্বরে ব্যাটিংয়ে নেমে ৩৭ ও ৫ রান করেন।

তথ্যসূত্র

বহিঃসংযোগ 
 CricketArchive biography
 Cricinfo biography

১৯৮৭-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
ম্যাশোনাল্যান্ডের ক্রিকেটার
২০১৫ ক্রিকেট বিশ্বকাপের ক্রিকেটার
হারারে থেকে আগত ক্রিকেটার
জিম্বাবুয়ীয় নির্বাচিত একাদশের ক্রিকেটার
উইকেট-রক্ষক
জাতীয়তা অনুযায়ী ব্যক্তিবর্গের তালিকা

এখানে একটি নির্দিষ্ট 'জাতীয়তা অনুযায়ী ব্যক্তিদের তালিকা রয়েছে। এই তালিকার অন্তর্ভুক্ত ব্যক্তিদের নিজস্ব নিবন্ধ থাকার পাশাপাশি নির্দিষ্ট জাতীয়তার উল্লেখযোগ্য থাকতে হবে।

এই পৃষ্ঠায় জাতিগত, নাগরিকত্ব, ভাষা বা অবস্থান অনুযায়ী ব্যক্তির তালিকা এবং সম্পর্কিত তালিকা অন্তর্ভুক্ত করা হয়েছে।

জাতীয়তা অনুযায়ী 

আফগান
আলবেনীয়
আলজেরীয়
আমেরিকান
এ্যান্ডোরান
এ্যাঙ্গোলান
আর্জেন্টিনীয়
আরমেনীয়
আরোমানিয়
আরুবা
অস্ট্রেলীয়
অস্ট্রিয়
আজেরি
বাহামিয়ান
বাহরাইনী
বাংলাদেশী
বারবাডিয়ান
বেলারুশীয়
বেলজিয়ান
Belizeans
বারমুডিয়ান
বোয়ার
Bosniaks
ব্রাজিলীয়
ব্রেটোন
ব্রিটিশ
ব্রিটিশ ভার্জিন আইল্যান্ড
বুলগেরীয়
ম্যাসেডোনীয় বুলগেরীয়
Burkinabès
Burundians
Cambodians
Cameroonians
Canadians
Catalans
Cape Verdeans
Chadians
Chileans
Chinese
Comorians
Congolese
Croatians
Cubans
Cypriots
Turkish Cypriots
Czechs
Danes
Dominicans (Republic)
Dominicans (Commonwealth)
Dutch
East Timorese
Ecuadorians
Egyptians
Emiratis
English
Eritreans
Estonians
Ethiopians
Faroese
Finns
Finnish Swedish
Fijians
Filipinos
French citizens
Georgians
Germans
Baltic Germans
Ghanaians
Gibraltar
Greeks
Greek Macedonians
Grenadians
Guatemalans
Guianese (French)
Guineans
Guinea-Bissau nationals
Guyanese
Haitians
Hondurans
Hong Kong
Hungarians
Icelanders
Indians
Indonesians
Iranians (Persians)
Arabs
Irish
Israelis
Italians
Ivoirians
Jamaicans
Japanese
জর্ডানীয়দের
Kazakhs
Kenyans
Koreans
Kosovo Albanians
Kurds
Kuwaitis
Lao
Latvians
Lebanese
Liberians
Libyans
Liechtensteiners
Lithuanians
Luxembourgers
Macedonians
Malaysians
Malawians
Maldivians
Malians
Maltese
Manx
Mauritians
Mexicans
Moldovans
Moroccans
Mongolians
Montenegrins
Namibians
Nepalese
New Zealanders
Nicaraguans
Nigeriens
Nigerians
Norwegians
Pakistanis
Palauans
Palestinians
Panamanians
Papua New Guineans
Paraguayans
Peruvians
Poles
Portuguese
Puerto Ricans
Quebecers
Réunionnais
Romanians
Russians
Baltic Russians
Rwandans
Salvadorans
São Tomé and Príncipe
Saudis
Scots
Senegalese
Serbs
Sierra Leoneans
Singaporeans
Slovaks
Slovenes
Somalis
South Africans
Spaniards
Sri Lankans
St Lucians
Sudanese
Surinamese
Swedes
Swiss
Syrians
Taiwanese
Tanzanians
Thais
Tibetans
Tobagonians
Trinidadians
Tunisians
Turks
Tuvaluans
Ugandans
Ukrainians
Uruguayans
Uzbeks
Vanuatuans
Venezuelans
Vietnamese
Welsh
Yemenis
Zambians
Zimbabweans

আরও দেখুন

 স্থান নামের বিশেষণ ফর্ম তালিকা
 সার্বভৌম রাষ্ট্রসমূহের তালিকা
 জাতিগত গোষ্ঠীর তালিকা
 আদিবাসী জনগোষ্ঠীর তালিকা

জাতীয়তা অনুযায়ী ব্যক্তি

জাতীয়তা অনুযায়ী ব্যক্তির তালিকা
লায়ন অব দ্য ডেজার্ট

লায়ন অব দ্য ডেজার্ট( ) ১৯৮১ সালে মুক্তিপ্রাপ্ত একটি লিবীয় ঐতিহাসিক অ্যাকশন চলচ্চিত্র। এখানে দ্বিতীয় বিশ্বযুদ্ধের সময় ইতালীর বিরুদ্ধে স্বদেশীয় সংগ্রামে নেতৃত্বদানকারী লিবিয়ার আদিবাসী বেদুঈন  নেতা ওমর মুখতারের জীবনী ফুটিয়ে তোলা হয়েছে। লিবিয়ার প্রয়াত তৎকালীন রাষ্ট্রনেতা মুয়াম্মার গাদ্দাফির দেয়া সরকারি অর্থায়নে নির্মিত সম্পূর্ণ ইতিহাসনির্ভর এই চলচ্চিত্রটি পরিচালনা করেছেন মরক্কো বংশোদ্ভুত হলিউডের পরিচালক মুস্তফা আক্কাদ। চলচ্চিত্রে ওমর মুখতার চরিত্রে অভিনয় করেছেন হলিউড অভিনেতা অ্যান্থনি কুইন। পাশাপাশি ওমর মুখতারের প্রতিপক্ষ তৎকালীন ইতালীয় সেনাপ্রধান রডলফো গ্রাজিয়ানির চরিত্রে অভিনয় করেছেন হলিউড অভিনেতা অলিভার রিড। ১৯৮১ সালে মুক্তির পর চলচ্চিত্রটি সমালোচকদের কাছ থেকে ব্যাপক প্রশংসা পেলেও বক্স অফিসে সার্বিক মাত্র দশ লক্ষ মার্কিন ডলার অর্জন করতে সক্ষম হয়।

কাহিনীসংক্ষেপ

অভিনয়ে

 অ্যান্থনি কুইন — ওমর মুখতার চরিত্রে 
 অলিভার রিড — রুডলফো গ্রাজিয়ানি চরিত্রে 
 ইরিন পাপাস — মেবরুকা চরিত্রে
 রড স্টেইগার — বেনিতো মুসোলিনি চরিত্রে

তথ্যসূত্র

বহিঃসংযোগ 
 
  (অংশ ২)

১৯৮১-এর চলচ্চিত্র
ইংরেজি ভাষার চলচ্চিত্র
১৯৮০ শতাব্দীর নাট্য চলচ্চিত্র
লিবিয়ার চলচ্চিত্র
লিবিয়ায় ধারণকৃত চলচ্চিত্র
মুস্তফা আক্কাদ পরিচালিত চলচ্চিত্র
যুদ্ধ মহাকাব্য চলচ্চিত্র
১৯৮০-এর দশকের জীবনীসংক্রান্ত চলচ্চিত্র
১৯৩১-এর পটভূমিতে চলচ্চিত্র
ইতালির পটভূমিতে চলচ্চিত্র
১৯২৯-এর পটভূমিতে চলচ্চিত্র
১৯৮০-এর চলচ্চিত্র
ইসলাম সম্পর্কে চলচ্চিত্র
১৯৮০-এর দশকের ইংরেজি ভাষার চলচ্চিত্র
সত্য ঘটনা অবলম্বনে যুদ্ধ সংক্রান্ত চলচ্চিত্র
সত্য ঘটনা অবলম্বনে মার্কিন চলচ্চিত্র
কক্ষ (আন্তরমস্তিষ্ক)

কক্ষ বা থ্যালামাস ( গ্রিক θάλαμος, "কক্ষ" বা "প্রকোষ্ঠ")মেরুদণ্ডী প্রাণীদের মস্তিষ্কের মধ্যমস্তিষ্ক এবং বহিঃগুরুমস্তিষ্কের মধ্যবর্তী স্থানে অবস্থিত একটি দ্বিপ্রতিসম কাঠামো। এটি বহিঃগুরুমস্তিষ্কের সংবেদী স্নায়ুকোষ ও চেষ্টীয় স্নায়ুকোষের অনুপ্রচার কেন্দ্র (রিলে স্টেশন) হিসেবে কাজ করে। এটি চাপ,স্পর্শ, যন্ত্রণা, ঘুম ও পরিবেশ সম্পর্কে সচেতন করার কাজ করে। এটি মস্তিষ্কের তৃতীয় গহ্বরটিকে আবদ্ধ করে রাখে। thalamus

শারীরস্থান

কাজ 
এটি সংজ্ঞাবহ স্নায়ুর অনুপ্রচার কেন্দ্র (রিলে স্টেশন) হিসেবে কাজ করে ৷ চাপ,স্পর্শ, যন্ত্রণা প্রভৃতি স্থুল অনুভূতির কেন্দ্র,আবেগের কেন্দ্র ও অভ্যন্তরীণ অঙ্গের নিয়ন্ত্রক কেন্দ্র হিসেবে কাজ করে ৷ মানুষের বাক্তিত্ব ও সামাজিক আচরণের প্রকাশ ঘটায়। ঘুমন্ত মানুষকে হঠাৎ জাগিয়ে তোলা ও পরিবেশ সম্বন্ধে সতর্ক করে তোলে ।

তথ্যসূত্র 

থ্যালামাস
মোটর স্নায়ুতন্ত্র
সংবেদী স্নায়ুতন্ত্র
আলমারাই

আলমারাই কোম্পানি (ইংরেজি: "Almarai", পাস্তুরিতকরণের আরবি প্রতিশব্দ) হল ২০০৮ সালের পরিসংখ্যান অনুযায়ী বিশ্বের বৃহত্তম দুগ্ধ্বজাত খাদ্য প্রস্তুতকারী প্রতিষ্ঠান যা ১৯৭৭ সালে আয়ারল্যান্ডের কৃষিখাদ্যের অগ্রদুত সহোদর অ্যালেস্টিয়ার ম্যাকগিউকিয়ান ও প্যাডি এবং সৌদি রাজপুত্র সুলতান বিন মুহাম্মদ বিন সৌদ আল কবীর এর যৌথ অংশিদ্বারিত্বে সৌদি আরবের রিয়াদে প্রতিষ্ঠিত হয়| দুগ্ধ্বজাত বা ডেইরি পণ্য ছাড়াও কোম্পানিটি বিভিন্ন প্রকারের এগ্রো পণ্য(বিভিন্ন প্রকার ফল থেকে উৎপন্ন প্রক্রিয়াজাত খাদ্যপণ্য) পোল্ট্রি পণ্য এবং শিশু খাদ্যপণ্য উৎপাদন করে থাকে|

তথ্যসূত্র

বহিঃসংযোগ 
 অফিসিয়াল সাইট

১৯৭৭-এ প্রতিষ্ঠিত কোম্পানি
সৌদি আরবীয় মার্কা
রিয়াদ ভিত্তিক কোম্পানি
সৌদি আরবে সদর দফতর বহুজাতিক কোম্পানি
সৌদি আরবের খাদ্য ও পানীয় কোম্পানি
১৯৭৭-এ প্রতিষ্ঠিত খাদ্য ও পানীয় কোম্পানি
১৯৭৭-এ সৌদি আরবে প্রতিষ্ঠিত
এন. শ্রীনিবাসন

নারায়ণস্বামী শ্রীনিবাসন (; জন্ম: ৩ জানুয়ারি, ১৯৪৫) ভারতের বিশিষ্ট শিল্পপতি। ভারতের ক্রিকেটের সর্বোচ্চ নিয়ন্ত্রণকারী সংস্থা ভারতীয় ক্রিকেট নিয়ন্ত্রণ বোর্ডের বিতর্কিত সভাপতিসহ আন্তর্জাতিক ক্রিকেট কাউন্সিলের নির্বাচিত চেয়ারম্যান ছিলেন। এছাড়াও, তিনি ইন্ডিয়া সিমেন্টস লিমিটেডের ব্যবস্থাপনা পরিচালকের দায়িত্বে নিয়োজিত।

কর্মজীবন 
বেশকিছু কেলেঙ্কারীর সাথে জড়িয়ে আছেন শ্রীনিবাসন। তন্মধ্যে, ইন্ডিয়ান প্রিমিয়ার লিগের ক্রিকেট খেলাগুলোয় জুয়াখেলায় তার সম্পৃক্ততা রয়েছে। তার জামাই অভ্যন্তরীণ তথ্যাবলী জুয়াড়ীদের কাছে পাচার করতেন। ফলশ্রুতিতে জামাই গুরুনাথ মেইয়াপ্পনকে কারাবরণ করতে হচ্ছে। এছাড়াও, জগন মোহন রেড্ডি’র সাথে ব্যাপক দূর্নীতি করেছেন।

 মার্চ, ২০১৪ সালে ভারতের সুপ্রিম কোর্ট জুয়া কেলেঙ্কারীতে স্বচ্ছ তদন্তকার্যের স্বার্থে তাকে বিসিসিআই থেকে পদত্যাগের আদেশ দান করে। কিন্তু কোর্টের আদেশকে তুচ্ছজ্ঞানে নিজ দাপ্তরিক কর্মকাণ্ড সম্পাদন করেছেন।

বিসিসিআইয়ের সাবেক সভাপতি এ. সি. মুত্তিয়া’র মাধ্যমে ক্রিকেট প্রশাসনে জড়িয়ে পড়েন তিনি। একসময় তিনি বিসিসিআইয়ের সম্পাদক হন ও পরবর্তীকালে ২০১১ সালে সাবেক সভাপতি শশাঙ্ক মনোহরের কাছ থেকে বর্তমান দায়িত্ব নেন। তার প্রতিষ্ঠান ইন্ডিয়ান সিমেন্টস ইন্ডিয়ান প্রিমিয়ার লিগের ফ্রাঞ্চাইজ দল চেন্নাই সুপার কিংসকে পরিচালিত করছে। এছাড়াও তিনি তামিলনাড়ু ক্রিকেট সংস্থার (টিএনসিএ) সভাপতি। তামিলনাড়ু গল্ফ ফেডারেশন ও সর্বভারতীয় দাবা সংস্থা’রও সভাপতির দায়িত্ব পালন করছেন শ্রীনিবাসন।

তথ্যসূত্র 

ভারতীয় ক্রিকেট প্রশাসক
১৯৪৫-এ জন্ম
জীবিত ব্যক্তি
বিসিসিআই সভাপতি
চেন্নাইয়ের ব্যক্তি
পেশা অনুযায়ী ব্যক্তিদের তালিকা

এটি মূলত একটি পেশাসমূহের তালিকা পাতা। এখানে পেশা অনুযায়ী ব্যক্তিদের তালিকা অন্তর্ভুক্ত রয়েছে।

তালিকা...

পাদটিকা

আরও দেখুন 
পেশাসমূহের তালিকা

 
পেশা অনুযায়ী ব্যক্তি
ধরন অনুযায়ী পেশা
শ্রীধর আচার্য

শ্রীধর আচার্য (আনুমানিক ৮৭০ খ্রি. - ৯৩০ খ্রি.) একজন প্রাচীন ভারতীয় বাঙালি গণিতবিদ, সংস্কৃত পণ্ডিত এবং দার্শনিক। তিনি প্রাচীন ভারতের একজন অন্যতম শ্রেষ্ঠ সাংখ্যীয় গণিতজ্ঞ ও দার্শনিক ছিলেন। ভারতবর্ষের হিন্দু আচার্যদের মধ্যে শূন্য (০) সম্বন্ধে শ্রীধর আচার্যের বিবৃতিই সর্বাপেক্ষা বিশদ। ভারতে তিনিই প্রথম পাটিগণিত থেকে বীজগণিতকে পৃথক করেন বলে ধারণা করা হয়।

ব্যক্তি জীবন 
শ্রীধর আচার্যের জন্ম প্রাচীন বঙ্গের দক্ষিণ রাঢ় অঞ্চলের ভুরিশ্রেষ্ঠ (ভুরশুট) গ্রামে যা বর্তমানে পশ্চিমবঙ্গের হুগলী জেলাতে অবস্থিত।

শ্রীধরাচার্য ন্যায়কন্দলী গ্রন্থের শেষে লিখেছেন।आसिद्दक्षिणराढ़ायां द्विजानां भुरिकर्मणां ।
भुरिसृष्टिरीति ग्रामो भुरिश्रेष्ठीजनाश्रय: ।।

তার পিতার নাম ছিল বলদেব আচার্য এবং মাতার নাম ছিল অচ্ছোকা দেবী। তার পিতাও একজন সংস্কৃত পণ্ডিত ছিলেন।

অবদান 

শ্রীধর দুটি বিখ্যাত গবেষণামূলক বই লেখেন যথা ত্রিশতিকা (পাটীগণিতসার নামেও পরিচিত) এবং পাটীগণিত । তার প্রধান কাজ পাটীগণিতসার কে ‘ত্রিশতিকা’ বলা হয় কারণ এই বইটিতে তিন শত শ্লোক আছে। এই বইটিতে সংখ্যা গণনা, পরিমাপ, প্রকৃত সংখ্যা, শূন্য, গুণন, ভাগ, বর্গ, ঘন, ভগ্নাংশ, ত্রৈরাশিক (রুল অফ থ্রি), সুদকষা, অংশিদারিত্বের ব্যবসা, ক্ষেত্রফল ও আয়তন নির্ণয় সহ গণিতের বিভিন্ন তাত্ত্বিক ও প্রায়োগিক বিষয় আলোচনা করা হয়েছে।

ধারণা করা হয় তিনি অন্তত আরও তিনটি বই লেখেন যেগুলোর নাম ‘বীজগণিত’, ‘নবশতি’ এবং ‘বরাহপতি’। দ্বিতীয় ভাস্কর (১১৫০ সালের কাছাকাছি) , মাক্কিভট্টের (১৩৭৭সালের কাছাকাছি) এবং রাঘবভট্টের (১৪৯৩ সালে) লেখা থেকে এই তথ্য পাওয়া যায়।

•	তিনি ‘শূন্য’ (০) সম্পর্কে ব্যখ্যা প্রদান করেন। তিনি বর্ণনা করেন যে, “যদি কোন সংখ্যার সাথে শূন্য যোগ করা হয় তাহলে যোগফল ওই সংখ্যার সমান থাকবে; যদি কোন সংখ্যা থেকে শূন্য বিয়োগ করা হয় তাহলেও ওই সংখ্যার কোন পরিবর্তন হবে না; যদি কোন সংখ্যাকে শূন্য গুণ করা হয় তাহলে তার ফলাফল শূন্য হবে।” কোন সংখ্যাকে শূন্য দিয়ে ভাগ করলে কি হবে সে সম্পর্কে তিনি কিছু বলেননি।

•	ভগ্নাংশের ভাগের ক্ষেত্রে তিনি লক্ষ্য করেন ভাজকের সাথে সাথে ভগ্নাংশটিও বৃদ্ধি পেতে থাকে। এজন্য শ্রীধর আচার্য কোন ভগ্নাংশকে ভাগের প্রসঙ্গে ভাজকের অন্যোন্যক দ্বারা গুণ করার প্রণালী বাতলে দিয়েছেন।

•	তিনি বীজগণিত ও পাটিগণিতের ব্যবহারিক দিক নিয়ে আলোচনা করেন।

•	গণিতের ইতিহাসে দ্বিঘাতসহ সমীকরণ সমাধানে তিনি প্রথম কয়েকজন ব্যক্তির মধ্যে একজন।

•	তিনি দ্বিঘাত সমীকরণ সমাধানে নিচের  গাণিতিক সূত্রটি প্রতিপাদন করেনঃ 
 

 
  
এটি শ্রীধর আচার্যের সমীকরণ নামে পরিচিত। দ্বিঘাত সমীকরণের মাত্রা নির্ণয়ের এই সূত্রটি ‘শ্রীধর আচার্যের উপপাদ্য’ নামেও প্রচলিত।

প্রাচীন ভারতের এক বিখ্যাত গণিতজ্ঞ  শ্রীধর আচার্যের(৭৫০ খ্রি. আনুমানিক )একচলবিশিষ্ট দ্বিঘাত সমীকরণের বীজ দুটি নির্ণয়ের সাধারণ সূত্রটি কে শ্রীধর আচার্যের সূত্র বলা হয়। তিনি পাটিগণিত ও বীজগণিত কে আলাদা বিষয় রূপে গণ্য করে পৃথক পুস্তক রচনা করেন পাটিগণিত এর বর্গমূল ঘনমূল নির্ণয়ের পদ্ধতি এবং তৈরাশিক পদ্ধতি তে সমস্যার সমাধান সম্পর্কে তার অবদানের কথা বিভিন্ন  পুস্তক পাওয়া যায় । দুঃখের বিষয় তার লেখা মূল পাটিগণিত বই এর অংশবিশেষ খুঁজে পাওয়া গেলেও গণিত বীজগণিত বইটি এখনো উদ্ধার করা সম্ভব হয়নি।

তথ্যসূত্র

গ্রন্থপঞ্জি
 

৮৭০-এ জন্ম
৯৩০-এ মৃত্যু
৯ম শতাব্দীর গণিতবিদ
ভারতীয় দার্শনিক
ভারতীয় গণিতবিদ
বাঙালি হিন্দু
পশ্চিমবঙ্গের পণ্ডিত
৮৭০-এর দশকে জন্ম
১০ম শতাব্দীর ভারতীয় দার্শনিক
ভারতীয় যুক্তিবিদ
বাঙালি গণিতবিদ
বাঙালি দার্শনিক
৮ম শতাব্দীর ভারতীয় গণিতবিদ
চামারা কাপুগেদারা

চামারা কান্তা কাপুগেদারা (; জন্ম ২৪ ফেব্রুয়ারি ১৯৮৭ ) একজন শ্রীলঙ্কান ক্রিকেটার।

কাপুগেদারা শ্রীলঙ্কা এ দলের হয়ে প্রথম শ্রেণীর ক্রিকেটে অভিষেক ঘটান। ঘরোয়া ক্রিকেটে তিনি কলম্বো ক্রিকেট ক্লাব-এর হয়ে খেলেন।

তথ্যসূত্র

বহিঃসংযোগ
 
 

১৯৮৭-এ জন্ম
জীবিত ব্যক্তি
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
শ্রীলঙ্কার টেস্ট ক্রিকেটার
চেন্নাই সুপার কিংসের ক্রিকেটার
রাজশাহী রয়্যালসের ক্রিকেটার
কান্দুরাতার ক্রিকেটার
কলম্বো ক্রিকেট ক্লাবের ক্রিকেটার
২০১১ ক্রিকেট বিশ্বকাপের ক্রিকেটার
২০১০ আইসিসি বিশ্ব টুয়েন্টি২০-এর ক্রিকেটার
ক্যান্ডি থেকে আগত ক্রিকেটার‎
আবাহনী লিমিটেডের ক্রিকেটার
চট্টগ্রাম চ্যালেঞ্জার্সের ক্রিকেটার
কলাবাগান ক্রীড়া চক্রের ক্রিকেটার
ক্যান্ডি ডিস্ট্রিক্টের ক্রিকেটার
কন্দুরাতার ক্রিকেটার
কুরুনেগালা ওয়ারিয়র্সের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
সিংহলিজ স্পোর্টস ক্লাবের ক্রিকেটার
উথুরা রুদ্রাজের ক্রিকেটার
ভিক্টোরিয়া স্পোর্টিং ক্লাবের ক্রিকেটার
ওয়েয়াম্বার ক্রিকেটার
অগ্রমস্তিষ্ক

মেরুদণ্ডী প্রাণীদের মস্তিষ্কে,অগ্র মস্তিষ্ক বা প্রসেনসেফালন মস্তিষ্কের সবচেয়ে সামনের অংশ।অগ্র মস্তিষ্ক,মধ্য মস্তিষ্ক ও পশ্চাৎ মস্তিষ্ক ভ্রূণীয় কেন্দ্রীয় স্নায়ু তন্ত্র এর অংশ।এটি শরীরের তাপমাত্রা,প্রজনন,খাওয়া,ঘুম ইত্যাদি নিয়ন্ত্রণ করে।

এর দুটি অংশ। আন্তরমস্তিষ্ক (থ্যালামাস,অধিথ্যালামাস, সাবথ্যালামাস, মেটাথ্যালামাস অবথ্যালামাস ও প্রিটেকটাম) এবং টেলেনসেফালন(সেরেব্রাম)। সেরেব্রাম সেরেব্রাল কর্টেক্স ও বেসাল গ্যাংলিয়া নিয়ে গঠিত।

জরায়ুতে অবস্থানের ৮ম সপ্তাহে অগ্র মস্তিষ্ক ডান ও বাম সেরেব্রাল হেমিস্ফিয়ারে বিভক্ত হয়।

অগ্রমস্তিষ্কের অংশ 
অগ্রমস্তিষ্ক ৩ভাগে বিভক্ত ৷ যথা:সেরেব্রাম,থ্যালামাস ও হাইপোথ্যালামাস ৷

তথ্যসূত্র 

গুরুমস্তিষ্ক
প্রাণি বিকাশমূলক জীববিজ্ঞান
মধ্যমস্তিষ্ক

মধ্য মস্তিষ্ক বা মেসেনসেফালন (গ্রীক mesos, মধ্য, ও enkephalos, মস্তিষ্ক) কেন্দ্রীয় স্নায়ু তন্ত্র এর অংশ যা দর্শন,শ্রবণ,সঞ্চালন,নিদ্রা/জেগে উঠা,তাপমাত্রা নিয়ন্ত্রণ ইত্যাদির সাথে সম্পর্কিত।

কাজ 
দর্শন ও শ্রবণ নিয়ন্ত্রণ করা। চোখের বিচলন এবং আলোক প্রতিবর্ত নিয়ন্ত্রণ করা।
বিভিন্ন পেশির কাজের সমন্বয় সাধন ও ভারসাম্য রক্ষা করা।

ক্লিনিক্যাল গুরুত্ব

তথ্যসূত্র

মধ্যমস্তিষ্ক
জাহ্নবী গোস্বামী

জাহ্নবী গোস্বামী () এইডস রোগের বিষয়ে সজাগতা সৃষ্টি করতে গুরুত্বপূর্ণ ভূমিকা বহনকারী  অসমের একজন সমাজকর্মী মহিলা। এইডস রোগে আক্রান্ত  ঘোষণা করা তিনিই  উত্তর-পূর্বাঞ্চলের প্রথম মহিলা। ১৯৯৬ সনে তার দেহে এইডস রোগ ধরা পরার পর পনের বৎসর জুড়ে তিনি এইডস মুক্ত সমাজ গঢ়ে তুলার চেষ্টা করেন। ২০০২ সনে তিনি অসমে এইডস রোগে আক্রান্ত ব্যক্তিদের জীবন ধারণের মান উন্নত করার উদ্দেশ্যে দা অসম নেটওয়ার্ক অফ পজেটিভ গঠন করেন।

প্রারম্ভিক জীবন
১৯৭৬ সনে অসমের নগাঁও জেলার কামপুর নামক স্থানে জাহ্নবী গোস্বামীর জন্ম হয়। চারজন ভাই-বোনের মধ্যে তিনি ছিলেন জেষ্ঠ। সপ্তম শ্রেনীতে অধ্যয়ন করার সময় তার পিতৃবিয়োগ হয়। ১৯৯৪ সনে মাত্র ১৮ বৎসরে গুয়াহাটির পংকজ শর্মা নামক একজন ব্যবসায়ীর সহিত তার বিবাহ হয়। ১৯৯৫ সনে তাদের কন্যা সন্তান কস্তুরিকার তিন মাস সময়ে পংকজ শর্মার অকস্মাৎ মৃত্যু হয়। জাহ্নবি গোস্বামীর শ্বশুর তাকে ঘর থেকে বের করে দেন। তিনি খালি হাতে নগাঁও ফিরে আসেন।

এইডস রোগের সহিত যুদ্ধ
গুয়াহাটি চিকিৎসা মহাবিদ্যালয়ে ভর্ত্তি করার পর তার দেহে এইডস রোগ ধরা পরে। তার পুত্রী কস্তুরিকাও এই রোগে আক্রান্ত বলে চিকিৎসকেরা ঘোষণা করেন। তখন এই কথা স্পষ্ট হয় যে তার স্বামী এই রোগে ভুগে মৃত্যুবরণ করেছেন ও তার পরিবারের সদস্যেরা কথাটি গোপন  রেখেছিলেন। মৃত্যু আসন্ন জেনেও তিনি নিজ গৃহ কামপুরে এসে উচ্চ শিক্ষা গ্রহণের সংকল্প নেন। তার দীর্ঘ প্রেচেষ্টার ফলে ১৯৯৭ সনে ন্যায়ালয় থেকে ঘোষণা করা হয় যে এইডস আক্রান্ত রোগীদের সহিত কোন ভেদভাব করা হবেনা ও সাধারণ রোগীর ন্যায় তাদের সমান সুবিধা প্রদান করা হবে। কন্যার মৃত্যুর পর তিনি এইডসের বিরুদ্ধে সজাগতা সৃষ্টি করাকে জীবনের পথ রুপে বেছে নেন। ১৯৯৮ সনে তিনি নিজেকে এইডস আক্রান্ত বলে ঘোষণা করেন।

অনুষ্ঠান-প্রতিষ্ঠান
১৯৯৯ সনে জাহ্নবী গোস্বামী গুয়াহাটিতে অসম রাজ্যিক এইডস নিয়ন্ত্রণ সমিতি যোগদান করেন। লোকের ঘৃনার জন্য তিনি বাসস্থান খুঁজে পেতে অসুবিধার সন্মুখীন হন। কিছুদিন সমিতি ব্যবস্থা করা রুমে বাস করার পর ২০০৩ সনে অসম সরকার তাকে  গৃহ প্রদান করেন। এই ধরনের বৈষম্যের তিনি ২০০৬ সনে অসম বিধান সভার নির্বাচন থেকে তিনি অবতীর্ণ হন। ২০০২ সনে অসমের অন্যান্য এইডস আক্রান্ত ব্যক্তিদের সহিত একত্রিত হয়ে Assam Network of Positive People" (ANP+) গঠন করেন। এর উদ্দেশ্য ছিল এইডস আক্রান্ত ব্যক্তিদের সক্ষমতা বৃদ্ধি করা ও তাদের সমাজে উচিত স্থান দেওয়া। সংগঠনটি একটি পরামর্শ কেন্দ্র স্থাপন করে যেখানে ঔষধ ও স্বাস্থ্য পরিক্ষার সুবিধা দেওয়া হয়। ২০০৯ সনে তিনি Assam Network of Positive People" (ANP+)-এর সভানেত্রী নির্বাচিত হন। সংগঠনটি সমাজ থেকে এইডস আক্রান্ত ব্যক্তিদের প্রতি ভয়, ঘৃনা ও বৈষম্যভাব দূর করতে যথেষ্ট ভূমিকা পালন করে আসছে। অসম রাজ্যিক এইডস নিয়ন্ত্রণ সমিতির একজন মূল সদস্যরুপে তিনি চিকিৎসক, নার্স ও পারামেডিকেল কর্মীদের প্রশিক্ষণ প্রদানে অব্যহত আছেন। তদুপরি তিনি সমগ্র দেশজুড়ে কথোপকথন,আলোচনা চক্র, বক্তৃতা ইত্যাদিতে অংশগ্রহণ করে এইডস রোগের প্রতি সজাগতা বৃদ্ধি করতে যথেষ্ট অবদান রেখেছেন।

তথ্যসূত্র

আসামের ব্যক্তি
এইচআইভি/এইডস কর্মী
আসামের সক্রিয়কর্মী
জীবিত ব্যক্তি
১৯৭৬-এ জন্ম
নগাঁও জেলার ব্যক্তি
তাহের আলী

অনারারি ক্যাপ্টেন তাহের আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
গোলাপগঞ্জ উপজেলার ফুলবাড়ী ইউনিয়নের মাইজভাগ গ্রামে ১৯৪৫ সালে জন্মগ্রহণ করেন অনারারি ক্যাপ্টেন তাহের আলী (বীর বিক্রম)। তার পিতা মরহুম মোঃ শেখ আবরু মিয়া ও মাতা হুছনে আরা বেগম।

কর্ম জীবন 
অনারারি ক্যাপ্টেন তাহের আলী ১৯৬৩ সালে তৎকালীন পাকিস্তান সেনাবাহিনীর ইস্ট বেঙ্গল রেজিমেন্টে যোগদান করেন। ১৯৬৫ সালে পাক-ভারত যুদ্ধে তিনি অংশগ্রহণ করেন। তৎকালীন পাকিস্তান সেনাবাহিনীর পক্ষ থেকে ১৯৭১ সাল পর্যন্ত গুরুত্বপূর্ণ অবদানের জন্য তিনি ১০টি পদকে ভূষিত হন।

মুক্তিযুদ্ধে ভূমিকা 
১৯৭১ সালে মুক্তিযুদ্ধ চলাকালে তাহের আলী ১নং সেক্টরের অধীনে ৮ম ইস্ট বেঙ্গল রেজিমেন্টে একজন হাবিলদার হিসেবে মুক্তিযুদ্ধে অংশ নেন। অনারারি ক্যাপ্টেন তাহের আলী (বীর বিক্রম) ১৯৭১ সালের এপ্রিল মাসে তৎকালীন মেজর মীর শওকত আলীর নেতৃত্বে ক্যাপ্টেন খালেকুজ্জামান চৌধুরী, শহীদ ক্যাপ্টেন আপ্তাব কাদের, ক্যাপ্টেন মাফুজ আহমদ, সুবেদার আব্দুল মোতালেব ও নায়েক সুবেদার খয়রুল আলমসহ প্রায় ৩‘শ সৈনিকের সাথে মুক্তিযুদ্ধের রণাঙ্গনে ঝাঁপিয়ে পড়েন। তিনি মহালছড়ি, বাঘছড়ি, বুড়িঘাটসহ পার্বত্য রাঙ্গামাটির বিভিন্ন রণাঙ্গনে সম্মুখ যুদ্ধে অংশ নেন।

অনারারি ক্যাপ্টেন তাহের আলী মুক্তিযুদ্ধে বিশেষ অবদানের জন্য ১৯৭৩ সালে ‘বীর বিক্রম’ উপাধিতে ভূষিত হন।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ

বীর বিক্রম
১৯৪৫-এ জন্ম
গুপী বাঘা ফিরে এলো

গুপী বাঘা ফিরে এলো  () (১৯৯২) গুপী গাইন বাঘা বাইন সিরিজের তৃতীয় ছবি, সত্যজিৎ রায়ের লেখা এবং সন্দীপ রায় পরিচালিত। হীরক রাজার দেশে মুক্তির ১১ বছর এই ছবিটি মুক্তি পায়। এটি গুপী গাইন বাঘা বাইন সিরিজের তৃতীয় এবং শেষ চলচ্চিত্র।

গল্পাংশ
গুপী বাইন বাঘা বাইন শুন্ডী রাজ্য শাসন আর রাজকীয় বিলাসিতায় বিষণ্ণ হয়ে পড়ল। তারা তাদের পুরাতন আভিযানে বেড়িয়ে পড়তে চাইল কিন্ত অনেক বয়স হয়ে গেছে। নতুন অভিজ্ঞতার জন্য তারা রাজ্য ত্যাগ করল। অবশেষে তারা আনন্দগড় রাজ্যে পৌছালো এবং তাদের গান এবং বাদ্যযন্ত্রের ক্ষমতা দিয়ে রাজার মন জয় করল। বিচারকক্ষে তারা ব্রহ্মানন্দ আচার্য্যের সাথে দেখা হল, যে তাদের আনন্দগড় দুর্গে আমন্ত্রণ জানিয়েছিল। যখন তারা তার ঐ জায়গায় যান, তখন আচার্য্য তাদেরকে অলৌকিক ক্ষমতা (ভূত রাজা থেকে প্রাপ্ত) ব্যবহার করে, তাদের তিনটি মূল্যবান পাথর চুরি করার প্রস্তাব দেন, বিনিময়ে তাদের বয়স ২০ বছর কমিয়ে দিবেন।

যাইহোক, তাদের স্বপ্নে ভুতের রাজার আগমন ঘটে এবং অবিচার বন্ধ করার উপদেশ দেয়। তারা তার কাছে ক্ষমাপ্রার্থী হন এবং নিজ নিজ মালিকদের পাথর ফিরিয়ে দেন। ব্রহ্মানন্দ আচার্য, অপরিমেয় ক্ষমতা অর্জন করেছে, যখন তারা আদালতের সামনে গাওয়ার সময় আচার্য নিস্পন্দ ছিলেন। কিন্তু, বিরল ও মূল্যবান পাথরের লোভে তাকে অমরত্ব দেওয়া হয়না। এটা ভবিষ্যদ্বাণী করা হয়েছিল যে,  বিক্রম নামে ১২ বছরের ছেলে, ঐশ্বরিক ক্ষমতা বলে তাকে পরাজিত করবে। তার মৃত্যু প্রতিরোধ করার জন্য, আচার্য আনন্দগড়ের ১২ বছর বয়সী বিক্রম নামের সকল ছেলেদের তার সৈন্যরা অপহরণ করত। তিনি বাচ্চাদের সম্মোহিত ও দাস বানায়ে রাখতেন। শেষ পর্যন্ত, গুপী ও বাঘা কানু নামে এক ছেলে খুজে বের করল, পূর্বে যার নাম বিক্রম ছিল। সে ১২ বছর বয়সে ঐশ্বরিক ক্ষমতা প্রাপ্ত হয়েছিল। সে, গুপী ও বাঘা আনন্দগড় দুর্গের দিকে যায়। যখন বিক্রম দুর্গ প্রবেশ করে এবং আচার্যের কাছে যায় তখন আচার্য মাটির তলদেশে ডুবে ছিল যার অর্থ আচার্য তিনি ধ্বংস হয়েছে। তার মূল্যবান পাথর উধাও হয়ে যায়।

চরিত্রায়নে
 তপন চ্যাটার্জি
 রবি ঘোষ
 অজিত বন্দোপ্যাধায়
 কামু চ্যাটার্জি
 হারাধন বন্দ্যোপাধ্যায়
 প্রমোদ গাঙ্গুলী 
 বিশ্ব গুহঠাকুরটা 
 পুরব চ্যাটার্জি

পুরস্কার

তথ্যসূত্র

বহিঃসংযোগ
 
 BBC-h2g2 Entry: Satyajit Ray's Goopy-Bagha Trilogy

১৯৯২-এর চলচ্চিত্র
সন্দীপ রায় পরিচালিত চলচ্চিত্র
বিজ্ঞান কল্পকাহিনী চলচ্চিত্র
রূপকথার চলচ্চিত্র
বাংলা ভাষার ভারতীয় চলচ্চিত্র
ভারতীয় চলচ্চিত্র
সত্যজিৎ রায়ের চিত্রনাট্য সংবলিত চলচ্চিত্র
১৯৯০-এর দশকের বাংলা ভাষার চলচ্চিত্র
এশিয়ার পটভূমিতে চলচ্চিত্র
ভারতীয় শিশুতোষ চলচ্চিত্র
ভারতীয় সুপারহিরো চলচ্চিত্র
ইয়ামিন চৌধুরী

ইয়ামিন চৌধুরী (জন্ম: ১৯৪৯ - মৃত্যু: ২৩ জানুয়ারি ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
ইয়ামিন চৌধুরী  গোলাপগঞ্জ উপজেলার রণকেলী গ্রামে ১৯৪৯ সালে জন্মগ্রহণ করেন। তার পিতা আব্দুল হামিদ চৌধুরী।  তার বোন ফাতেমা চৌধুরী পারু দুই বারের সংসদ সদস্য ছিলেন।

মুক্তিযুদ্ধে ভূমিকা 
১৯৭১ সালে দেশ স্বাধীনের যুদ্ধের দামামা বেজে উঠেলে তিনি ঐ যুদ্ধে অংশ নিতে ভারতে চলে যান এবং সেখানে ট্রেনিং নিয়ে ৫নং সেক্টরের অধীনে ৩নং সাবসেক্টরে যোগদান করেন। এসময় সেক্টর কমান্ডারের দায়িত্বে ছিলেন লে. জেনারেল মীর শওকত আলী। ১৯৭১ সালের জুন মাসে তেলীখাল ও বাদাঘাটে যুদ্ধে অসমসাহসিক বীরত্বে হানাদার বাহিনীর প্লেন ক্রাশ করে এবং হাদারপার নামক স্থানে যাওয়ার পর ডান হাতে গুলিবিদ্ধ হন। স্বাধীনতা যুদ্ধের পর দেশ গঠনে তিনি গুরুত্বপূর্ণ অবদান রাখেন। মুক্তিযুদ্ধে বিশেষ অবদানের জন্য তিনি বীর প্রতীক উপাধিতে ভূষিত হন।

ইয়ামীন চৌধুরী সিলেট জেলা মুক্তিযোদ্ধা সংসদের প্রতিষ্ঠাতা সদস্য ও দীর্ঘ ৮ বছর সংসদের কমান্ডারের দায়িত্ব পালন করেন।

মৃত্যু 
ইয়ামীন চৌধুরী ১৯৯৫ সালের ২৩ জানুয়ারি মৃত্যুবরণ করেন। তার স্মৃতি রক্ষার্থে সিলেট সিটি কর্পোরেশন এলাকার চৌহাট্টা থেকে রিকাবীবাজার কাজলশাহ সড়কটি তার নামকরণ করা হয়।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ 

বীর বিক্রম
১৯৪৯-এ জন্ম
১৯৯৫-এ মৃত্যু
সিলেট জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি